• •

Všetci záujemci

• •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje/linka** | **Bratislava** |
|  | SE-VO1-2022/003736-005 | PaedDr. Rybárik / 445 91 | 07.06. 2022 |

**Vec:** *V*ysvetlenie informácií potrebných na vypracovanie ponuky, zmena súťažných podkladov

Na základe doručenej žiadosti o vysvetlenie informácií potrebných na vypracovanie ponuky a v súlade s § 48 zákona č. 343/2015 Z. z. o verejnom obstarávaní a  o zmene a  doplnení niektorých zákonov v  znení neskorších predpisov (ďalej len „zákon“) Vám zasielame vysvetlenie informácií uvedených vo výzve na predkladanie ponúk, ktoré verejný obstarávateľ zároveň zverejnil v Prehľade systému JOSEPHINE v rámci predmetnej zákazky ***„Výpočtová technika SIRENE II.“,*** zadanej v rámci dynamického nákupného systému „IKT zariadenia DNS.

**Otázka č.1**

„Vážený verejný obstarávateľ, týmto si Vás dovoľujeme požiadať o odpoveď k nasledujúcej otázke: Verejný obstarávateľ v súťažných pokladoch, v dokumente „Príloha č. 1 – Opis predmetu zákazky“, verejnej zákazky „Výpočtová technika SIRENE II.“, vo vzťahu k položke č.3 „Monitor“, uvádza pri technickej špecifikácii položky požadovanú technológiu monitora „IPS“. Uchádzač si však týmto dovoľuje upozorniť na fakt, že vymienené technické

parametre splní taktiež zariadenie technológie ADS. Ide o rovnakú technológiu za použitia iných materiálov pri procese výroby. Výrobcovia túto technológiu primárne používali najmä pri video-panelových stenách či televízoroch, v súčasnosti túto nastupujúcu technológiu využívajú aj pri zariadeniach typu monitor. Technológia ADS ponúka výrazne lepšiu odolnosť voči nárazom či mechanickým poškodeniam, vyšší kontrast a rýchlejšiu odozvu. Užívateľské vlastnosti navrhovanej technológie tak prevyšujú technológiu IPS.

OTÁZKA: Vzhľadom na uvedené, bude Verejný obstarávateľ akceptovať pri položke č. 3 „Monitor“, zariadenie s technológiou ADS, pri zachovaní všetkých ostatných vymienených technických parametrov položky?“

**Odpoveď na otázku č. 1**

Verejný obstarávateľ akceptuje pripomienku záujemcu pri zachovaní všetkých ostatných vymienených technických parametrov položky a upravuje znenie v Prílohe č. 1 súťažných podkladov Opis predmetu zákazky – Vzor vlastného návrhu plnenia pri Položke č.3 - **Monitor**. Verejný obstarávateľ upravuje znenie parametra **Displej**: nasledovne:

**IPS alebo ADS, s matným alebo antireflexným povrchom**.

S úctou

|  |
| --- |
| ............................................................ |

**Mgr. Ľubomír Kubička**

riaditeľ

odboru verejného obstarávania

Sekcia ekonomiky MV SR

Prílohy:

Príloha č. 1: Opis predmetu zákazky – Vzor vlastného návrhu plnenia